cyanic-selkie/wikianc huggingface dataset:
பிபி கானிம் பள்ளிவாசல்
வரலாறு
1399 ஆம் ஆண்டில் தனது இந்தியப் படையெடுப்பிற்குப் பின், தைமூர் தனது புதிய தலைநகரான சமர்கந்தில் ஒரு பிரம்மாண்டமான பள்ளிவாசலைக் கட்ட முடிவு செய்தார். 1404 இல் தைமுர் தனது இராணுவத்துடன் படையெடுப்பிலிருந்து திரும்பியபோது பள்ளிவாசல் கட்டுமானம் கிட்டத்தட்ட நிறைவடைந்து இருந்தது. இருப்பினும், வடிவமைப்பில் தைமூர் மகிழ்ச்சியடையவில்லை, அவர் உடனடியாக பல்வேறு மாற்றங்களைச் செய்தார், குறிப்பாக முதன்மை முகப்பில் (cupola) மாற்றங்களைச்செய்தார்.
இப்பள்ளிவாசலைக் கட்டத் தொடங்கியதிலிருந்து, கட்டமைப்பின் உறுதியிலிருந்த சிக்கல்கள் ஒவ்வொன்றாக வெளிப்படத்தொடங்கின. பள்ளிவாசலைக் காப்பாற்றுவதற்காக பல்வேறு புனரமைப்பு மற்றும் வலுவூட்டல்கள் மேற்கொள்ளப்பட்டன. இருப்பினும், சில ஆண்டுகளுக்குப் பிறகு, மிஹ்ராபின் மேலிருந்த பெரிய குவிமாடத்திலிருந்து செங்கற்கள் விழத் தொடங்கின. தைமூரின் கட்டுமானத் திட்டங்கள் அந்தக் கால கட்டட நுட்பங்களை அவற்றின் உயர் எல்லைகளுக்கு உந்தித் தள்ளியது. அவசரமான கட்டுமானம் கட்டிடத்தின் உறுதித் தன்மையை சீர்குலைத்தது.
இப்பள்ளிவாசலின் இடிபாடுகளைப் பாதுகாப்பதற்கான முதல் நடவடிக்கை சோவியத்து யூனியன் காலகட்டத்தில் மேற்கொள்ளப்பட்டது. 20 ஆம் நூற்றாண்டின் பிற்பகுதியில், உசுபெக்கிசுத்தான் அரசாங்கம் மூன்று குவிமாடம் கட்டிடங்கள், மற்றும் முதன்மை பள்ளிவாசல் அரங்கினை மீட்டெடுக்கத் தொடங்கியது. 1974 ஆம் ஆண்டில் அப்போதைய சோவியத்து உசுபெக்கிசுத்தான் அரசினால் பள்ளிவாசலின் சிக்கலான புனரமைப்பைத் தொடங்கியது. குவிமாடங்கள் மற்றும் முகப்புகளின் அலங்காரம் முழுமையாக மீட்டெடுக்கப்பட்டு கூடுதல் அலங்காரங்கள் வழங்கப்பட்டன. இந்த மறுசீரமைப்புகளின் போது, குர்ஆனின் பகரா அத்தியாத்தைக் காட்சிப்படுத்தும் கல்வெட்டுகளின் தொகுப்பு பள்ளிவாசலின் முக்கிய அரங்கில் சேர்க்கப்பட்டது. 2016 வரையிலும், பள்ளிவாசலில் மறுசீரமைப்புகள் தொடர்ந்து நடைபெற்று வருகின்றன.
மேற்கோள்கள்
பகுப்பு:உசுபெக்கிசுத்தான் பகுப்பு:பள்ளிவாசல்கள்
சல்லக்சணவர்மன்
சல்லக்சண வர்மன் (Sallakshana-Varman; ஆட்சி சுமார் 1100-1110 கிபி) இந்தியாவின் சந்தேல வம்சத்தின் அரசனாவான். இவன் தனது தந்தை கீர்த்திவர்மனுக்குப் பிறகு செகசகபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்திலுள்ள புந்தேல்கண்ட்) ஆட்சியாளரானான். பரமாரர்கள், கன்னோசி ஆட்சியாளர்கள், திரிபுரியின் கலச்சூரிகள் ஆகியோருக்கு எதிராக இவன் பெற்ற வெற்றியை இவனது சந்ததியினர் கல்வெட்டுகளில் பொறித்துள்ளனர்.
இராணுவ வாழ்க்கை
சல்லக்சணனின் வழித்தோன்றலான மதனவர்மனின் பகுதியளவு மட்டுமே அறியக்கூடிய மவூ கல்வெட்டு, "அந்தர்வேதி" பகுதியில் நடந்த இவனது வெற்றிகரமான போர்களைப் பற்றி கூறுகிறது. கன்னோசியை மையமாகக் கொண்ட கங்கை, யமுனை ஆறுகளுக்கு இடையே உள்ள நிலத்திற்கு "அந்தர்வேதி" என்ற பெயர் இருந்ததாக காஷ்மீர பண்டிதர் கல்கணரின் எழுத்துக்கள் தெரிவிக்கின்றன. கல்வெட்டுகள் துண்டு துண்டாக இருப்பதால், வெவ்வேறு அறிஞர்கள் அதை வெவ்வேறு வழிகளில் விளக்கியுள்ளனர். அலெக்சாண்டர் கன்னிங்காம், சல்லக்சணனின் படைகள் இந்த பகுதியில் ஒரு சிறிய தாக்குதலை நடத்தியதாக நம்பினார். எச். சி. ரே, என்ற வரலாற்றாசிரியர், இவனது முற்றுகையை நிறுத்துவதற்கு முன்பு கன்னோசி ராட்டிரகூட இளவரசனுடன் (ஒருவேளை கோபாலன் அல்லது அவனது முன்னோடிகளில் ஒருவருடன்) சண்டையிட்டான் என்று ஊகித்தார். எஸ். கே. மித்ரா, கன்னோசியைக் கைப்பற்ற முயன்று இவன் தோல்வியடைந்ததாகக் கருதினார். மறுபுறம், டி. சி. கங்குலி, சந்தேலர்கள் கன்னோசின் ஆட்சியாளர்களை தோற்கடித்ததாக முன்மொழிந்தார். இது பின்னர் ககடவலர்களால் ஆளப்பட்டது. ககடவலர்கள் சந்தேல பிரதேசத்தின் மீது படையெடுத்ததாக என். எஸ். போஸ் கருதினார்.
சல்லக்சணவர்மனைப் பற்றி அவனது வழித்தோன்றல் வீரவர்மனின் மனைவி கல்யாணிதேவியின் அஜய்கர் பாறைக் கல்வெட்டிலும் குறிப்பிடப்பட்டுள்ளது. இந்த கல்வெட்டின் படி, சல்லக்சணனின் வாள் "மால்வாக்களையும் சேடியர்களையும் அதிர்ஷ்டத்திலிருந்து வெளியே எடுத்துச் சென்றது". மால்வாக்களுக்கு எதிரான வெற்றி பரமார மன்னன் நரவர்மனுக்கு எதிரான தாக்குதலாக இருக்கலாம். சேடிகளுக்கு எதிரான வெற்றி ( திரிபுரியின் கலச்சூரிகள் ) ஒருவேளை கலச்சூரி மன்னன் யசகர்ணனுக்கு எதிரான ஒரு வெற்றியைக் குறிக்கிறது."
இரதன்பூரின் கலச்சூரி மன்னன், செசல்ல தேவனின் பொ.ச. 1110 தேதியிட்ட ஒரு கல்வெட்டு, அவன் செசகபுக்தியின் ஆட்சியாளனால் "ஒரு நண்பரைப் போல மதிக்கப்பட்டான்" என்று கூறுகிறது. எஃப். கீல்ஹார்ன் இந்த செசகபுக்தி ஆட்சியாளரை சல்லக்சணனின் தந்தை கீர்த்திவர்மனுடன் அடையாளம் காட்டினார். ஆனால் வி. வி. மிராஷி, செசல்லாவில் கிடைத்த இவனது செப்பு நாணயங்களைப் பின்பற்றி இந்த ஆட்சியாளர் சல்லக்சணன் என்று நம்பினார்.
நிர்வாகம்
மவூ கல்வெட்டு சல்லக்சண வர்மன், கலைகள் மற்றும் இலக்கியங்களில் நன்கு தேர்ச்சி பெற்றிருந்ததாகக் கூறுகிறது. இவனது ஆட்சிக் காலத்தில் இவனது தந்தையின் தலைமை அமைச்சர் அனந்தன் தொடர்ந்து பதவி வகித்ததை இது குறிக்கிறது. அனந்தனின் சில மகன்களும் அரசனால் சோதிக்கப்பட்ட பின்னர் முக்கியமான பதவிகளில் நியமிக்கப்பட்டனர். அஜய்கர் கல்வெட்டு மற்றொரு அமைச்சர், கௌடா குடும்பத்தைச் சேர்ந்த யக்சபாலனைக் குறிப்பிடுகிறது.
இவன் தங்கம் மற்றும் செப்பு நாணயங்களை வெளியிட்டான். சந்தேலக் கல்வெட்டுகளைப் போலல்லாமல், இந்த நாணயங்கள் இவனது பெயரை "ஹல்லக்சண-வர்மன்" ( சிறீமத்-ஹல்லக்சண-வர்ம-தேவன் ) என்று குறிப்பிடுகின்றன. இதன் சரியான காரணம் உறுதியாகத் தெரியவில்லை என்றாலும், இந்த ஒழுங்கின்மை திறமையற்ற நாணயமாக்குதலுக்குக் காரணமாக இருக்கலாம்.
இவனது வழித்தோன்றலான பரமார்திதேவனின் செப்புத் தகடு கல்வெட்டு "சல்லக்சண-விலாசபுரம்" என்ற இடத்தைக் குறிப்பிடுகிறது. இந்த இடம் அநேகமாக சல்லக்சணவர்மனின் பெயரால் பெயரிடப்பட்டிருக்கலாம். மேலும் இது ஜான்சிக்கு அருகிலுள்ள நவீன பச்சார் என அடையாளம் காணப்பட்டுள்ளது. சல்லக்சணவர்மனுக்குப் பிறகு இவனது மகன் செயவர்மன் ஆட்சிக்கு வந்தான்.
உசாத்துணை
பகுப்பு:இந்திய அரசர்கள் பகுப்பு:இந்திய அரச மரபுகள் பகுப்பு:மத்தியப் பிரதேச வரலாறு
சென்சௌ 5
சென்சௌ 5 அக்டோபர் 15, 2003, அன்று 16.40க்கு விண்வெளியில் ஏவப்பட்டது. இது முதலாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்வாத விண்கலங்கள். சீன ரஷ்யா,அமெரிக்க நாடுகளுக்கு அடுத்தபடியாக உலகிலேயே மனிதர்களை ஏற்றுச் செல்லும் விண்கலத்தை அனுப்பி வெற்றி கண்ட மூன்றாம் நாடாக ஆகியது.
இக்கலத்தில் யாங் லீவெய் முதல் சீன விண்வெளி வீரராக ஆனார்.
பூமியை 21 மணி 22 நிமிடங்கள் 45 விநாடிகள் 14 முறை பூமியை வலம் வந்த பின், அக்டோபர் 15, 2003 22:22:48 உலக நேரத்தின் படி, உள் மங்கோலியாவில் தரை இறங்கியது.
பகுப்பு:சீன விண்வெளிக்கலங்கள் பகுப்பு:சீன விண்வெளித் திட்டங்கள்
புகையூட்டம்
புகையூட்டம் (Fumigation) என்பது ஒட்டுண்ணி மற்றும் தொற்றுயிரிக் கட்டுப்பாட்டு முறைகளுள் ஒன்று. புகை மூலம் ஒட்டுண்ணி உயிரிகள் மூச்சுத் திணறி இறக்கின்றன. மனித வாழ்விடங்கள், தானியக் கிடங்குகள் ஆகியவற்றில் இம்முறை பெரிதும் பயன்படுத்தப்படுகிறது.
பிளேக் நோய்க் கட்டுப்பாட்டு முறைகளுள் எலி வளைகளில் புகையூட்டம் செய்வது முக்கியமான ஒன்றாகும்.
தமிழ்நாட்டில் மாடுகளில் உடலில் உள்ள ஒட்டுண்ணிகள் மடிய ஈரவைக்கோல் மூலம் தொழுவத்தில் புகையூட்டம் போடுவது இன்று வரை வழக்கத்தில் உள்ளது.
பகுப்பு:பூச்சிக்கொல்லிகள்
Fumigación
ஆக்ரா வடக்கு சட்டமன்றத் தொகுதி
வடக்கு ஆக்ரா சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். . இது ஆக்ரா மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:ஆக்ரா மாவட்டம்
ஓரடுக்கு மனை
ஓரடுக்கு மனை அல்லது பங்களா என்பது ஒரு வகை ஒற்றைத்தள வீட்டைக் குறிக்கும். இவ்வகை வீடுகள் இந்தியாவிலேயே உருவாயின. "பங்களா" என்ற சொல் "வங்காளம்" என்ற பொருள் கொண்டது. வங்காளப் பாணியின் அமைந்த வீட்டைக் குறிக்கவும் ஆங்கிலேயர் "பங்களா" என்ற சொல்லையே பயன்படுத்தினர். தொடக்கத்தில் ஓரடுக்கு மனை என்னும் இவ்வகை வீடுகள், முன்புறத்தில் அகலமான விறாந்தையுடன் கூடிய கூரை வேய்ந்த, ஒரு தளத்தையுடைய சிறிய வீடுகளையே குறித்தது.
பகுப்பு:வீட்டு வகைகள்
வானத்தைப்போல (தொலைக்காட்சித் தொடர்)
இந்த தொடரில் தமன் குமார், சுவேதா, அஸ்வந்த் திலக் மற்றும் டெப்ஜனி மோடக் ஆகியோர் முன்னணி கதாபாத்திரத்தில் நடிக்கின்றனர்.
மதிப்பீடுகள்
இந்த தொடர் ஆரம்பித்த முதல் வாரத்தில் 6.6 மில்லியன் பார்வையாளர் பதிவுகள் பெற்று தமிழ் தொலைக்காட்சி நிகழ்ச்சியில் ஐந்தாவது இடத்தைப் பிடித்தது. கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
சிண்டிகேட் வங்கி
சிண்டிகேட் வங்கி இந்தியாவில் செயல்பட்ட இந்திய அரசுக்கு சொந்தமான பழமையான மற்றும் மிகப்பெரிய வணிக வங்கிகளில் ஒன்றாகும். இது கனரா இன்டஷ்ட்ரியல் மற்றும் சிண்டிகேட் லிமிடெட் என்ற பெயரில், டி. எம். ஏ. பாய், உபேந்திரா பாய், மற்றும் வாமன் ஸ்ரீநிவாஸ் குத்வா ஆகியோர்களால் 1925ஆம் ஆண்டில் உடுப்பியில் தொடங்கப்பட்ட வங்கியாகும்.
இதனையும் காண்க
பகுப்பு:இந்தியப் பொதுத்துறை வங்கிகள் பகுப்பு:தேசியமயமாக்கப்பட்ட நிறுவனங்கள் பகுப்பு:கர்நாடக பொருளாதாரம்
நோயல் பிரெட்
நோயல் பிரெட் (Noel Brett, பிறப்பு: செப்டம்பர் 8 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2002 ல், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
நோயல் பிரெட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 11 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
வேதியியல் கல்வி
இதன் ஆசிரியர் பால் மேக்லன்(Paul MacLellan)
இது மொபைல் சாதனங்களுக்கான செயலியாகவும் உள்ளது.
இது மதிப்புக்குரிய வேதியியல் சமுதாயம், (Royal Society of Chemistry) என்ற அமைப்பினால்  வெளியிடப்பட்டு வருகிறது.
மேலும் இது வேதியியல் கல்வி ஆராய்ச்சி மற்றும் நடைமுறையில் வெளியீடான வேதியியல் செயல்முறை மதிப்பீட்டு கல்வி இதழையும் வெளியிடுகிறது. இதன் கட்டுரைகளை சம காலத்தில், அதே தலைப்பில் பணிபுரியும் ஆய்வாளர்களால் மதிப்பிடப்படுகிறது.
மேற்கோள்கள்
பகுப்பு:வேதியியல்
முகம்மது நபியின் இராணுவச் செயல்பாடுகள்
முகம்மது நபியின் இராணுவச் செயல்பாடுகள் என்பது இசுலாமிய இறைத்தூதரான முகம்மது நபி மக்காவில் இருந்து மதீனாவிற்கு புலம்பெயர்ந்த பின்னர் இசுலாமியர்களின் எதிரிகளுக்கு எதிராக இராணுவ நடவடிக்கைகள் மேற்கொண்டதாகும். இந்த இராணுவ நடவடிக்கைகள் அவர் மதீனாவில் இருந்த அவரது வாழ்வின் கடைசி பத்து வருடங்களும் இருந்தது.
ஹிஜ்ரத்
மக்காவில் எதிரிகளின் கொடுமை அதிகமானதால் முகம்மது நபி மதீனாவிற்கு பயணம் செய்தார்.
போர் புரிய அனுமதி
மதீனாவில் இருந்த அனைத்து முஸ்லிம்களையும் குறிப்பாக முகம்மது நபியையும் ஒழித்துக்கட்ட வேண்டுமென்று தீவிரமாக மக்கா நகர் அரபு மக்களின் தலைவர்கள் ஆலோசித்தனர். முஸ்லிம்கள் மதீனாவில் கடுமையான ஆபத்துகளைச் சந்திக்க வேண்டிய சூழ்நிலை ஏற்பட்டது. இதன் காரணமாக முஸ்லிம்களுக்கு எதிரிகளை எதிர்த்துப் போர் புரியலாம் என்று அனுமதி வழங்கப்பட்டது. அதன்படி மதீனா நகரைச் சுற்றி குடியிருக்கும் அனைத்துக் கோத்திரத்தாருடனும் யூதர்களுடனும் சமாதான ஒப்பந்தம் செய்துகொள்ளப்பட்டது.
மக்கா எதிரிகள் மீது தாக்குதல்கள்
மக்கா எதிரிகளை தாக்க, முகம்மது நபி 8 வெவ்வேறான போர்களில் பல இடங்களில் இசுலாமியப் படையை அனுப்பினார். மக்கா எதிரிகள் வணிகம் செய்ய வெவ்வேறான இடங்களுக்கு செல்லும் போது அவர்களை தாக்கி மக்கா எதிரிகளிடமிருந்து தற்காத்துக் கொள்ள முகம்மது நபி அந்த படைகளை பயன்படுத்தினார். அந்த எட்டுப் போர்களும் அவை நடந்த காலங்களும் வருமாறு:
இதில் அப்வா, பூவாத், ஸஃப்வான் ஆகிய போர்களில் முகம்மது நபி தலைமை தாங்கினார். மற்ற போர்களில் இசுலாமியப் படைகளை அனுப்பினார்.
பதுருப் போர்
மக்கா எதிரிகள் மீது பல வழிகளிலும் முகம்மது நபி போர் நடத்தி கொண்டிருந்த வேளையில், மக்கா தலைவர்கள் ஒன்று சேர்ந்து பெரிய படை ஒன்றை மதீனா நகரைச் தாக்க கொண்டு சென்றனர். மக்கா எதிரிகளின் படை மதீனாவைத் தாக்க வருவதை அறிந்த முகம்மது நபி உடனே மதீனா மக்களை ஒன்று திரட்டி ஆலோசனை நடத்தினார். பின்னர் இசுலாமியப் படையைத் தயார் செய்து அவரே தலைமை ஏற்றார். மார்ச் 17, கிபி 624 அன்று இருதரப்பினரும் "பத்ரு" எனுமிடத்தில் போரிட்டனர் எனவே இது பதுருப் போர் என அழைக்கப்பட்டது. இறுதியில் முகம்மது நபி தலைமையிலான இசுலாமியப் படை வென்றது.
ஸுலைம் குலத்தவருடன் போர்
பதுருப் போருக்குப்பின் ஹிஜ்ரி 2, ஷவ்வால் மாதத்தில் ஸுலைம் மற்றும் கத்ஃபான் கிளையினர் மதீனாவின் மீது போர் தொடுக்க தங்களது படைகளைத் திரட்டினர். உடனே முகம்மது நபி 200 வீரர்களுடன் அவர்களது பகுதிக்குள் திடீரெனப் புகுந்து போரிட்டார். இதில் வெற்றி பெற்று மதீனா திரும்பினார்.
கைனுகா யூதர்களுடன் போர்
கைனுகா கிளை யூதர்கள் மதீனாவின் அன்சாரிகளில் அவ்ஸ், கஸ்ரஜ் ஆகிய இரு கிளையினருக்கும் மத்தியில் பகைமை ஏற்படுத்தி முசுலிம்களுக்குள்ளே சண்டை ஏற்படுத்தி முசுலிம்களை அழிக்க சூழ்ச்சி செய்தனர். இதனால் முகம்மது நபி தமது கூட்டத்தை பாதுகாக்க ஹிஜ்ரி 2, ஷவ்வால் 15 தொடங்கி தொடர்ந்து 15 நாட்கள் கைனுகா கூட்டத்தாரின் கோட்டைகளை தமது படையினருடன் முற்றுகையிட்டார். அவர்கள் அனைவரும் முகம்மது நபி அவர்களின் கட்டளைக்கு இணங்குவதாய் கூறி, கோட்டைகளை விட்டு வெளியே வந்து சரணடைந்தனர்.
உஹத் யுத்தம்
பதுருப் போரில் ஏற்பட்ட தோல்விக்குக் பழி தீர்க்க மக்கா தலைவர்கள் ஒன்று சேர்ந்து அபூசுப்யான் தலைமையில் பெரிய படை மதீனாவைத் தாக்க வந்தனர். உஹத் மலை அடிவாரத்தில் 625 மார்ச் 19 அன்று இருபடையினருக்கும் கடுமையான போர் நடந்தது. இப்போரில் முகம்மது நபியின் தோழரான ஹம்ஜா கொல்லப்பட்டார். இசுலாமியப் படை கடும் இழப்புகளை சந்தித்தது. மக்கா எதிரிகள் மதீனாவை கைப்பற்ற முடியாமல் மக்கா திரும்பினர்.
மேற்கோள்கள்
பகுப்பு:முகம்மது நபி பகுப்பு:முகம்மது நபியின் போர்கள்
ஒளி எழுதுகோல்
ஒளி எழுதுகோல்(light pen) என்பது கணினிக்குத் தகவலை உள்ளீடு செய்ய உதவும் ஒரு வெளிப்புறக் கருவி ஆகும். இது கணினியின் எதிர்மின் கதிர் குழாயுடன் தொழில்நுட்பத்தில் செயல்படும் திரையுடன் இணைந்து செயலாற்றும் 'ஒளி உணர் கோல்' ஆகும். இது தொடுதிரையைப் போன்றே ஆனால் அதிக துல்லியத்துடன் திரையில் காட்சியில் காட்டப்படும் பொருளின் மீது சுட்டுவதற்கும், திரையின் மீது வரைவதற்கும் உதவுகிறது. ஒளி எழுதுகோலானது பலவிதமான எதிர்மின் கதிர் குழாய் தொழில்நுட்பத்தினைச் சார்ந்த காட்சிகருவிகளின் மீது வேலைசெய்தாலும், திரவப் படிகக் காட்சியின் மீது தெளிவாக வேலைசெய்யும் திறமையற்றது.
1955ல், மாசாச்சூசெட்சு தொழில்நுட்பக் கழகத்தால் உருவாக்கப்பட்டது.
ஒளி எழுதுகோலின் தொழில்நுட்பமானது, எதிர்மின் கதிர் குழாய் திரையினை எலக்ட்ரான் கற்றை மூலம் ஸ்கேன் செய்யும்பொழுது திரையின் அருகருகேயுள்ள இரு புள்ளிகளுக்கிடையே ஏற்படும் ஒளிமாற்ற நிகழ்வின் நேரத்தை கணினியோடு பரிமாறிக்கொள்கிறது. எதிர்மின் கதிர் குழாயின் எலக்ட்ரான் கற்றை கொண்டு ஒரு நேரத்தில் திரையின் ஒரு புள்ளியை (பிக்சல்) மட்டும் ஸ்கேன் செய்யமுடியும் என்பதால் கணினி எளிதாக திரையின் பல்வேறு புள்ளிகளை ஸ்கேன் செய்யும் நேரத்தினைப் பின்தொடர முடியும்.
சான்றுகள்
பகுப்பு:கணினி உள்ளீடு கருவிகள் பகுப்பு:கையாற்றல் கருவிகள்
ஆஸ்கர் இசுட்டான்லி தாவ்சன்
அட்மிரல் ஆஸ்கர் இசுட்டான்லி தாவ்சன் (Oscar Stanley Dawson) (13 நவம்பர் 1923 - 23 அக்டோபர் 2011) இந்திய கடற்படையில் நான்கு நட்சத்திரத் தகுதி பெற்ற அதிகாரியாவார். 1982 மார்ச் 1 முதல் 1984 நவம்பர் 30 வரை கடற்படைப் பணியாளர்களின் 11 வது தலைவராக பணியாற்றினார். 1983 முதல் ஓய்வு பெறும் வரை, இவர் இந்தியப் பாதுகாப்புப் படைகளின் தலைமைத் தளபதிகளின் தலைவராகவும் பணியாற்றினார். இவர் முன்னர் தெற்கு கடற்படை கட்டளையின் கொடி அலுவலகலின் கட்டளை-தலைமை அதிகாரியாகவும், (FOC-in-C) கிழக்கு கடற்படை (FOCEF) கட்டளை அதிகாரியாகவும் பணியாற்றினார். 1971ஆம் ஆண்டு நடந்த இந்திய-பாகிஸ்தான் போரின்போது இவர் கடற்படை நடவடிக்கைகளின் இயக்குநராகவும் இருந்தார்.
ஓய்வுக்குப் பிறகு, நியூசிலாந்தின் இந்திய உயர் ஆணையர் பணியகத்தில் உயர் நிர்வாகியாகப் பணியாற்றினார். இவர் பல சுற்றுச்சூழல் காரணங்களுக்காக பிரச்சாரம் செய்தார். மேலும், மாற்றுத் திறனாளிகளின் மறுவாழ்வு குறித்தும் பணியாற்றினார். அக்டோபர் 2011இல் பெங்களூரு இராணுவ மருத்துவமனையில் பெருமூளை இரத்தப்போக்கு காரணமாக இறந்தார்.
கடற்படை வாழ்க்கை
இந்தியாவுக்குத் திரும்பியதும், இவர் தனது கல்லூரிப் படிப்பைத் தொடர்ந்தார். ஆனால் இந்தியன் கடற்படையில் தன்னார்வ பட்டியலில் சேர்க்கப்பட்டார். ஜனவரி 8, 1943இல் மிகக் குறைந்த பதவியில் உள்ள அதிகாரியாக நியமிக்கப்பட்டார்.
இவர் ஐக்கிய இராச்சியத்தில் வழிசெலுத்தல் மற்றும் திசையில் நிபுணராக பயிற்சி பெற்றார். இரண்டாம் உலகப் போரின்போது, இவர் 1944-1945 களில் நடந்த அரகான் முற்றுகையில் பங்கேற்றார். மேலும், வங்காள விரிகுடா, அரபிக் கடலில் நிலைகொண்டிருந்த துணைப் படையினரிடையே பணியாற்றினார். இந்தியாவின் சுதந்திரத்தைத் தொடர்ந்து, இவர் 1948இல் லெப்டினெண்டாக பதவி உயர்வு பெற்று இந்தியக் கடற்படையில் ஈர்த்துக்கொள்ளப்பட்டார்.
பிற்கால வாழ்க்கை
தாவ்சன் நவம்பர் 30, 1984 அன்று கடற்படைச் சேவையிலிருந்து ஓய்வு பெற்றார். தனது 41 ஆண்டுகால கடற்படை வாழ்க்கையில் 19 ஆண்டுகளை கடலிலேயே கழித்தார்.
ஆகஸ்ட் 1985 முதல் செப்டம்பர் 1987 வரை நியூசிலாந்தின் இந்திய உயர் ஆணையர் பணியகத்தில் உயர் நிர்வாகியாகப் பணியாற்றினார்.
ஓய்வுக்குப் பிறகு, பெங்களூரு மற்றும் நாகர்கோயிலில் வசித்து வந்தார். பல சுற்றுச்சூழல் காரணங்களை தீவிரமாக ஆதரித்தார். பெங்களூரில் உள்ள அலசூர் ஏரியை சுத்தம் செய்யும் பிரச்சாரத்திற்கு இவர் தலைமை தாங்கினார். 1990களில் ஈய பெட்ரோல் பயன்பாட்டை நிறுத்துவதற்கான பிரச்சாரத்தில் இவர் முக்கிய பங்கு வகித்தார். இவர் ஒரு திறமையான பியானோ கலைஞராகவும் இருந்தார்.
2005 ஆம் ஆண்டு முதல், மாற்றுத் திறனாளிகளின் மறுவாழ்வில் கவனம் செலுத்திய அங்க கருண்ய கேந்திரா என்ற தொண்டு அமைப்பின் தலைவராக பணியாற்றினார். இந்த அமைப்பு முதன்மையாக போலியோ, தசைநார் டிஸ்டிராபி, பெருமூளை வாதம் ஆகியவற்றால் பாதிக்கப்பட்ட நோயாளிகளையும், விபத்துக்களால் பாதிக்கப்பட்டவர்களையும் ஆதரிக்கிறது. செயற்கை சாதனங்களைப் பயன்படுத்தி மறுவாழ்வு பெற வைப்பதில் இந்த அமைப்பு சிறப்பு கவனம் கொள்கிறது.
இறப்பு
பெருமூளை இரத்தப்போக்கு காரணமாக 23 அக்டோபர் 2011 அன்று தனது 87 வயதில் இறந்தார். இவர் ஒருபோதும் திருமணம் செய்து கொள்ளவில்லை, இவரது சகோதரி தெல்மா இவருடன் இருந்தார்.
நில ஆள்வரை
ஆத்திரேலியா, செருமனி மற்றும் அமெரிக்கா போன்ற கூட்டாட்சி கொண்டுள்ள தேசங்களில் ஒவ்வொரு மாநிலமும் தனித்தனி நில ஆள்வரையாகும். இருப்பினும், சில வேளையில் கூட்டாட்சி அரசின் சில சட்டங்கள், சீராக கூட்டமைப்பு மாநிலங்கள் அனைத்திற்கும் பொருந்துவதாக இருக்கும். மேலும் இது கூட்டாட்சி அரசின் நீதிமன்றத்தால் நடப்பிலாக்கும் விதத்தில் அமைந்திருக்கும். இந்நோக்கில் கூட்டாச்சி அரசு ஒற்றை ஆள்வரையாக அமையும்.
ஒற்றை நாடுகள், பொதுவாக ஒற்றை ஆள்வரையைக் கொண்டிருக்கும், ஆனால் ஐக்கிய இராச்சியம் இதற்கு ஒரு விதிவிலக்காகும்; இது மூன்று விதமான தனிப்பட்ட ஆள்வரைகளைக் கொண்டுள்ளது.
மேற்கோள்
பகுப்பு:அனைத்துலகச் சட்டம்
ولاية قضائية (منطقة) Nhà nước
நெஞ்சில் ஓர் ஆலயம்
நெஞ்சில் ஓர் ஆலயம் 1962-ஆம் ஆண்டு ஸ்ரீதர் இயக்கத்தில் வெளியான வெற்றித்திரைப்படமாகும். இதில் முத்துராமன், கல்யாண் குமார், தேவிகா, வி. எஸ். ராகவன் ஆகியோர் முன்னணிக் கதாபாத்திரங்களில் நடித்திருந்தனர். குழந்தை நட்சத்திரமான குட்டி பத்மினிக்கு மிகுந்த புகழை ஈட்டித்தந்த படமுமாகும். இத்திரைப்படத்திற்காக ஜனாதிபதி விருது வழங்கப்பட்டது.
இப்படம் பிரபல ஆங்கில படமான 'காசாபிளாங்கா’வின் சாயலில் ஒட்டி எடுக்கப்பட்டதாகும்.
கதைக்கரு
காதலர்களான கல்யாண்குமாரும் தேவிகாவும் விதிவசத்தால் பிரிந்து, தேவிகா தான் மணந்து கொண்ட முத்துராமனின் புற்று நோயைக் குணப்படுத்த மருத்துவரிடம் செல்கையில், அவர் முன்னாள் காதலர் கல்யாண் குமாராகவே இருக்கக்கண்டு திகைப்பும் அதிர்ச்சியும் கொள்வதில் துவங்கும் இத்திரைப்படம், பெண்மை, கற்பு, கடமை, பெருந்தன்மை ஆகிய பல பெரும் நற்குணங்களைச் சிறப்புற எடுத்துக்காட்டுவதாக அமைந்திருந்தது.
அந்நாட்களில் மிகவும் பேசப்பட்ட பரிசோதனை முயற்சியாக, திரைப்படம் முழுவதுமே ஒரு மருத்துவமனை அரங்கமைப்பில் ஒரு மாதத்திற்கும் குறைவான காலகட்டத்தில் எடுக்கப்பட்டது. இது பாடல்கள், காட்சியமைப்புகள், கோணங்கள் ஆகியவற்றிற்கு மிகுந்த அளவில் பாராட்டுப் பெற்றது.கல்யாணப் பரிசு திரைப்படத்தை அடுத்து முக்கோணக் காதல் கதை இயக்குநர் என்ற பெயரை ஸ்ரீதருக்கு இது நிலை நாட்டியது.
பாடல்கள்
பாடல்களை கண்ணதாசன் எழுதியிருந்தார், விஸ்வநாதன், ராமமூர்த்தி இசையமைத்திருந்தனர்.
மறுவாக்கம்
ராஜேந்திர குமார், ராஜ்குமார், மீனாகுமாரி ஆகியோரின் நடிப்பில் தில் ஏக் மந்திர் (1963) என்னும் பெயரில் இயக்குனர் ஸ்ரீதர் இந்தியில் இயக்கினார். குட்டி பத்மினி ஹிந்தி மறுவாக்கத்திலும் நடித்திருந்தார். இத்திரைப்படம் மானசி மந்திரம் (1966) என்னும் பெயரில் தெலுங்கிலும் வெளிவந்தது. கன்னடத்தில் குங்கும ரக்சி என்னும் பெயரில் வெளியானது.
வெளி இணைப்புகள்
பகுப்பு:1962 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவிகா நடித்த திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:ஸ்ரீதர் இயக்கிய தமிழ்த் திரைப்படங்கள்
உழவாரப் பணி
உழவாரப் பணி என்பது வழிபாட்டு ஆலயங்களில் தன்னார்வலர்கள் தூய்மைப் பணியில் ஈடுபடுதலைக் குறிக்கிறது. பொதுவாக சைவ சமயத்திலேயே இச் சொல் பயன்படுத்தப்படுகிறது. உழவாரப் படை என்பது உழவாரப்பணியில் உதவும் இரும்புக் கருவியாகும். சைவ சமயக்குரவரர் நால்வருள் ஒருவரான திருநாவுக்கரசர், என் கடன் பணி செய்து கிடப்பதே என உழவாரப் பணியையே தலையாய பணியாகச் செய்தவர் ஆவார். தமிழகத்தில் பல்வேறு உழவாரப்பணி மன்றங்கள் செயல்பட்டு வருகின்றன.
வெளி இணைப்புகள்
பகுப்பு:தொழில்கள் பகுப்பு:இந்துக் கோயில்கள் பராமரிப்பு செயல்பாடுகள்
விண்வெளிப் பயன்பாடுகள் மையம்
விண்வெளிப் பயன்பாடுகள் மையம் (Space Applications Centre (SAC) இந்தி:अंतरिक्ष अनुप्रयोग केंद्र) என்பது இந்தியாவின் அகமதாபாத் நகரில் அமைந்துள்ளது. இந்நிறுவனம் ஐ.எஸ்.ஆர்.ஓவின் துணை நிறுவனமாகும். இந்திய விண்வெளித் துறைத் தொடர்பான ஆராய்ச்சி மற்றும் அபிவிருத்திகளைச் செய்கிறது. தகவல் தொடர்பு (telecommunications), தொலை உணரிகள் (remote sensing), வளிமண்டலயியல் (meteorology), மென்பொருள் மற்றும் வன்பொருள் தாயாரிப்பு போன்றவற்றை இந்திய விண்வெளித்துறைக்காக தயாரிக்கிறது. மேலும் செயற்கைக் கோள்களைக் கண்காணிப்பது (satellite navigation) ஆகியவற்றையும் செய்கிறது. இந்நிறுவனத்தின் இரண்டு மையங்களில் ஒன்று அகமதாபாத் நகரிலும் மற்றொன்று தில்லியிலும் அமைந்துள்ளது.
வெளி இணைப்புகள்
பகுப்பு:விண்வெளி நிறுவனங்கள்
அதியமான் நெடுமிடல்
அதியமான் நெடுமிடல் என்பவன் சங்ககாலத்தில் தகடூரை ஆட்சி செய்த மன்னரான அதியர் மரபைச் சேர்ந்த ஒரு மன்னன். இவனே அதியர் மரபின் முதல் மன்னனாக இருக்கலாம் எனக் கருதப்படுகிறது. நெடுமிடல் என்பது அரசனின் இயற்பெயர் எனச் சிலர் கருதுவர் வேறு சிலர் இது நெடிய வலிபொருந்திய என்னும் பொருள் குறிக்கும் ஒரு அடைமொழி என்பர். (அகம் 231).இவன் அதிகன் என்றும் இலக்கியங்களில் குறிப் பிடப்படுகின்றான். பசும்பூண் பாண்டியன் என்னும் மன்னனின் சேனைத்தலைவனாக இருந்தவன். பசும்பூண் பாண்டியன், சேரன் செங்குட்டுவனுடைய தமயனான களங்காய்க் கண்ணி நார் முடிச் சேரலின் காலத்திலிருந்த பாண்டியன். மேலும், பாண்டிய நாட்டின் அறியனை கைப்பற்றவே பசும்பூண் பாண்டியனும் தலையாலங்கானச் செழியனும் போர் புரிந்ததால் பசும்பூண் பாண்டியனும் தலையாலங்கானச் செழியனும் ஒருவனே என நிறுவுவார் மயிலை சீனி. வேங்கட சாமி.
இம்மன்னனைப் பற்றிய தகவல்கள் சங்க இலக்கியங்கள் மூலமே தெரிய வருகின்றன. சங்க நூல்களான பதிற்றுப்பத்து, குறுந்தொகை என்பவற்றில் உள்ள பாடல்களில் நெடுமிடலைப் பற்றிய குறிப்புக்கள் காணப்படுகின்றன. பதிற்றுப்பத்தில் நான்காம் பத்தைப் பாடிய புலவர் காப்பியாற்றுக் காப்பியனார் என்பார், சேர மன்னனைப் புகழ்ந்து பாடும்போது இம்மன்னனைப்பற்றிக் குறிப்பிட்டுள்ளார். இதன்படி, களங்காய்க்கண்ணி நார்முடிச் சேரல் என்னும் சேர மன்னனுடன் இடம்பெற்ற போரில் நெடுமிடல் தோற்றது தெரிய வருகிறது. பசும்பூட் பாண்டியன் என்னும் பாண்டிய மன்னனின் நண்பனான நெடுமிடல் பாண்டியனுக்குச் சார்பாகவே சேர மன்னனுடன் போரிட்டதாகக் கூறப்படுகின்றது.
ஆட்சிப் பகுதி
அதியமான் நெடுமிடல் அஞ்சி என்னும் இயற்பெயர் கொண்டவன் இந்த மன்னன். மதுரைக்கு மேற்கே உள்ள வத்தலகுண்டு பெரியகுளம் பகுதி அக்காலத்தில் நெடுங்களநாடு என்று அழைக்கப்பட்டது. இப்பகுதியை பிழையா விளையுள் நாடு என்று பதிற்றுப்பத்து புகழ்கிறது. அதன் மன்னனே நெடுமிடல் ஆவான். நெடுங்களநாடு அதியமான்களின் பூர்வீகமாக இருக்கலாம். பசும்பூண் பாண்டியன், கொங்கு நாட்டில் சில இடங்களை வென்று கைப்பற்றிக்கொண்டதனால், கொங்கு நாட்டுச் சிற்றரசர் சிலர் அவனுக்குக் கீழடங்கினார்கள். அவ்வாறு கைப்பற்றி தகடூரில் நிலையான ஆட்சியை நிறுவினான். இவனே அதியர் மரபின் முதல் மன்னனாக இருக்கலாம் எனக் கருதப்படுவதால் அதியரின் முன்னோர் பாண்டிய நாட்டின் பகுதியாகிய நெடுங்களநாட்டினர் என்பது உறுதியாகிறது. கொங்கு நாட்டுச் சிற்றரசர்களில் முதன்மையானவராக தகடூர் அரசரான அஞ்சியரசர்கள் நிலைகொண்டனர்.
சமகாலத்தவர்
தலையாலங்கானத்து போரில் ஈடுபட்டவர்கள்.
செய்த போர்கள்
தலையாலங்கானத்து போர்
அரிமணவாயில் உறத்தூர் போர் தற்போது அரிமளம்
பிழையா விளையுள் நாட்டு போர்
துளு நாட்டு பாழிப் போர்
அரிமணவாயில் உறத்தூர் போர்
பாண்டிய நாட்டின் உட்பிரிவுகளாகிய நாடுகளில் பாரியின் பரம்பு நாட்டுக்கு வடக்கே கோனாடு என்று ஒரு நாடு இருந்தது. அங்கே பெருந்திரலார் என்பவர் வாழ்ந்து வந்தார். மக்கள் தலைவராக இருந்த அவருக்கும் கோனாட்டு மன்னனாக இருந்த எவ்வி என்பவருக்கும் கருத்து வேறுபாடு மிகுந்து இருந்தது. நீடூர் என்னும் எவ்வியின் ஊரக இருந்தது. ஆவுடையார் கோவில் பகுதியில் இருந்த மிழலை நாடு எவ்வியினுடையது. (இது மிழலைக் கூற்றத்தில் உள்ளது. இஃது அறந்தாங்கி வட்டத்துத் தென் பகுதியும் இராமநாதபுர மாவட்டத்தின் கீழ்ப்பகுதியும் தன்கண் கொண்டது.)
எவ்வியின் வேண்டுகோளுக்காக அவரின் நண்பனாக இருந்த நெடுமிடல் சமாதானத்தால் வேறுபாட்டைக் களையமுயன்றார். பெருந்திரலார் தகாது பேசி சினமூட்டியதால் போர் மூண்டது. அரிமணவாயில் உறத்தூர் போர் தற்போது அரிமளம் என்னும் இடத்தில் நடந்தபோரில் எவ்வியின் சார்பாக போரிட்டு வென்றார். பரணர் பாடல் அகநானூறு 266) இல் இந்த செய்தி உள்ளது. பெருந்திரலார்க்குரிய அரிமணம் உறத்தூர் என்பன தற்போது புதுக்கோட்டை வட்டத்தில் இருக்கின்றன.
தலையாலங்கானத்து போர்
தலையாலங்கானத்து செறு வென்ற பாண்டியன் நெடுஞ் செழியன் சிறு வயதில் அரியணை ஏறினான். சிறுவன் என்று அண்டை நாட்டு மன்னர் அச்சுறுத்த எண்ணினர். நெடுஞ்செழியன் சிறுவன் என இகழ்ந்து சோழநாட்டைஆட்சி செய்த இராசசூயம் வேட்ட பெருநற்கிள்ளி, சேர நாட்டை ஆண்ட மாந்தரஞ்சேரல் இரும்பொறை பொதிகை பகுதியை ஆண்ட திதியன், எழினி, எருமையூரன், இருங்கோவேள், பொருநன் ஆகிய குறுநில மன்னர்கள் போன்றோர் கூறினர். இவர்கள் அனைவரும் ஒன்றாக பாண்டிய நாட்டின் மீது போர்தொடுத்து தலையாலங்கானம் என்னுமிடத்தில் சண்டை இட்டனர். எதிர்த்துப் போரிட்ட நெடுஞ்செழியன் அனைவரையும் வென்றான் என்பது குறிப்பிடத்தக்கது. தலையாலங்கானத்து போரில் சேனைத் தலைவன் அதிகமான் நெடுமிடல் அஞ்சி ஆவான்.
களங்காய்க்கண்ணி நார்முடிச் சேரல் உடன் போருக்குக் காரணம்
பசும்பூண் பாண்டியன், கொங்கு தேசத்தின் சில பகுதிகளை வென்று கைப்பற்றிக்கொண்டதனால், கொங்கு நாட்டுச் சிற்றரசர் சிலர் அவனுக்குக் பணிந்தனர். பாண்டியனுக்கு நெடுமிடல் அஞ்சி சேனைத் தலைவனாக அமைந்தான். பசும்பூண் பாண்டியன் கொங்கு பகுதிகளை வென்று கைப்பற்றியதை, அகநானூறு (செய்யுள் 253: 4-5)பேசுகிறது.
அவ்வேளையில் சேர நாட்டு அரசர்கள் கொங்கு நாட்டில் சில இடங்களைக் கைப்பற்றியிருந்ததோடு நிற்காமல் மேலும் ஊர்களைக் கைப்பற்றுவதற்கு முயற்சி செய்துகொண்டிருந்தார்கள். சங்க காலத்திலே பல சிற்றசர்கள் கொங்கு பகுதியை ஆண்டனர். ஆகவே, சேர, சோழ, பாண்டிய அரசர் அச்சிற்றரசர்களை எளிதில் வெற்றிகண்டு கொங்கு நாட்டைச் கொஞ்சம் கொஞ்சமாக கைவசப் படுத்திக் கொண்டு இருந்தனர்.
கொங்குநாட்டை சேர அரசர் கைப்பற்றிக் கொண்டிருக்கும்போது, பசும்பூண் பாண்டியன் கொங்கு நாட்டில் புகுந்து அந்நாட்டு ஊர்கள் சிலவற்றைப் பிடித்துக் கொண்டது காரணமாகச் சேரர், பாண்டியன் மேல் பகை கொண்டனர். ஆகவே, அது காரணமாகச் சேர அரசர், பசும்பூண் பாண்டியனோடு போர் செய்ய நேரிட்டது. பாண்டியன் சேனையை அவன் சேனைத் தலைவனான நெடுமிடல் அஞ்சி தலைமை தாங்கி நடத்தினான்.
பிழையாவிளையுள் நாட்டுப் போர்
பாண்டிய நாட்டின் மேற்கெல்லையாக பண்டியநாடும் சேரநாடும் சந்திக்கும் எல்லைப்பகுதியில் அளநாடு என்னும் வளம் மிக்க பகுதி இருந்தது. இன்றைய தேனி கம்பம் சின்னமனூர் பகுதியே எவ்வாறு அழைக்கப்பட்டது. அளநாட்டின் வழியாகச் சென்று எல்லை காவல் படையத்தாக்கினான் நெடுமிடல் அஞ்சி. சேரர்படை தோற்று ஓடியது. செய்தியறிந்த சேரன் களங்காய்க்கண்ணி நார்முடிச் சேரல் பெரும் யானைப்படையுடன் வந்தான். நெடுமிடல் அஞ்சியின் பிழையா விளையுள்நாட்டை யானைப்படையின் கால்களால் மித்திகச் செய்து அழித்தான். பெருவழி என்று அழைக்கப்படும் வழியாக வைகை கரைவழியே படை நடத்திச் சென்று சேரன் அழிவை ஏற்படுத்தினான். வத்தலகுண்டு பெரியகுளம்பகுதி பெறும் அழிவை சந்தித்தது. அவ்வாறு நடந்த சில போரில் நெடுமிடல் அஞ்சி தோல்வியும் அடைந்தான். இச் செய்தியைச் பதிற்றுப்பத்து நாலாம் பதின் வாயிலாக அறிகிறோம்.
பாண்டியனின் துளு நாட்டுப் போர்
துளு நாட்டு நன்ன அரசர் வடகொங்கு நாட்டில் ஆதிக்கம் செய்ய முயன்றார்கள். அதனால், வடகொங்கு நாட்டைக் கைப்பற்ற முயன்ற பசும்பூண் பாண்டியனுக்குத் துளு நாட்டரசர் எதிரிகளாயினர். பசும்பூண் பாண்டியன் துளுநாட்டின் மேல் படையெடுத்துச் சென்றான். பாண்டியன் சேனையை, அதிகமான் நெடுமிடல் அஞ்சி நடத்திச்சென்று துளு நாட்டில் புகுந்தான். அவனை நன்னன் (இராண்டாவன்) உடைய சேனைத் தலைவனான மிஞிலி என்பவன் பாழி என்னும் ஊருக்குப் பக்கத்தில் எதிர்த்துப் போர் செய்தான். அப்போரில் அதிகமான் நெடுமிடல் அஞ்சி கொல்லப்பட்டு இறந்தான். மிஞிலி நன்னுக்குத் தான் கொடுத்த வாக்குத் தவறாமல் பெரும்படையுடன் வந்து தாக்கிய அதிகனைப் பாழி நகரில் இருந்த பேய்த்தெய்வத்துக்கு (காளிக்கு) உயிர்ப்பலி கொடுத்தான்.
அதிகமான் நெடுமிடல் அஞ்சி துளு நாட்டில் பாழிப் போரில் மரணமடைந்த செய்தியைக் கேட்டு அவன்மேல் வெறுப்புக் கொண்டிருந்த கொங்கர் மகிழ்ச்சி கொண்டாடினார்கள் என்று குறுந்தொகைச் செய்யுள் கூறுகிறது
அடிக்குறிப்பு
1.	• நெடுமிடல் சாய, கொடு மிடல் துமிய, (பதிற்றுப்பத்து 32-10) நீடூர் கிழவோன்வாய் வாள் எவ்வி ஏவல் மேவார் நெடு மிடல் சாய்த்த பசும் பூண் பொருந்தலர் அரிமணவாயில் உறத்தூர் ஆங்கண், கள்ளுடைப் பெருஞ் சோற்று எல் இமிழ் அன்ன, (பரணர் பாடல் அகநானூறு 266)
வாடாப் பூவிற் கொங்கர் ஓட்டி நாடுபல தந்த பசும்பூண் பாண்டியன் என்று அகநானூறு (செய்யுள் 253: 4-5)கூறுகிறது ... ...
நெடுமிடல் சாயக் கொடுமிடல் துமியப் பொருமலை யானையோடு புலங்கடை இறுத்து (பதிற்றுப்பத்து நாலாம் பத்து2:10-11)
நெடுமிடல் சாய்த்த பசும்பூண் பொருந்தலர் (அகம் 266: 12.)
கறையடி யானை நன்னன் பாழி ஊட்டரு மரபின் அஞ்சுவரு பேய்க் கூட்டெதிர் கொண்ட வாய்மொழி மிஞிலி, புள்ளிற் கேம மாகிய பெரும் பெயர் வெள்ளத் தானை அதிகன் கொன்று உவந்து ஒள்வான் அமலை ஆடிய ஞாட்பு                         (அகம் 142:9-14) என்று அகப்பாட்டுக் கூறுகிறது.
பகுப்பு:இந்திய அரசர்கள் பகுப்பு:சேரர் போர்கள்
ஆக்ரா ஊரகம் சட்டமன்றத் தொகுதி
இந்த சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது பத்தேபூர் சிக்ரி மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
ஆவிடநல்ல விஜயபுரம் மங்கைபாகர் சுவாமி கோயில்
ஆவிடநல்ல விஜயபுரம் மங்கைபாகர் சுவாமி கோயில் தமிழ்நாட்டில் தஞ்சாவூர் மாவட்டம், ஆவிடநல்ல விஜயபுரம் என்னும் ஊரில் அமைந்துள்ள கிராமக் கோயிலாகும்.
ஆலாடு ஊராட்சி
ஆலாடு ஊராட்சி (Aladu Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3362 ஆகும். இவர்களில் பெண்கள் 1629 பேரும் ஆண்கள் 1733 பேரும் உள்ளனர்.
ஆவிடநல்ல விஜயபுரம் மங்கைபாகர் சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ஆலாடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஆவிடநல்ல விஜயபுரம் மங்கைபாகர் சுவாமி கோயில்
கோயில் அமைப்பு
இக்கோயிலில் மங்கை பாகர் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
ஆலாடு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஆவிடநல்ல விஜயபுரம் மங்கைபாகர் சுவாமி கோயில்
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
ஆலாடு ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆவிடநல்ல விஜயபுரம் மங்கைபாகர் சுவாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இணைய இணைப்புகள் தொகையில் நாடுகளின் பட்டியல்
இப்பட்டியல் இணையம் உபயோகிப்பவர்களில் முதல் 20 வரிசையில் உள்ள நாடுகளின் பட்டியலாகும். செப்டம்பர், 2013 ஆம் ஆண்டின் கணக்கெடுப்பும் ஆகும்.
வெளி இணைப்புகள்
பகுப்பு:இணையமும் சமூகமும் பகுப்பு:நாடுகள் தொடர்பான பட்டியல்கள் பகுப்பு:மேற்கோள் வழு-ref குறிச்சொல்லுக்கு உரையில்லாதவை
தீர்த்த மலை தீர்த்தகிரிசுவரர் கோயில்
தீர்த்த மலை தீர்த்தகிரிசுவரர் கோயில் என்பது தர்மபுரி மாவட்டம், அரூருக்கு அருகில் உள்ள தீர்த்தமலையில் உள்ள சிவன் கோயிலாகும். இக்கோயில் அமைந்துள்ள மலையும் அடிவாரத்தில் உள்ள ஊரும் தீர்த்த மலை என்றே அழைக்கப்படுகின்றன. கோயில் உள்ள முருகன் மீது அருணகிரிநாதர் நான்கு பாடல்கள் பாடியுள்ளார்.
கோயிலின் பழமை
இக்கோயிலில் பல கல்வெட்டுகள் காணப்படுகின்றன என்றாலும் இவற்றில் பழமையான கல்வெட்டு மேலைக் கங்க மன்னனான மல்லிதேவ மகாராசர் என்ற மன்னன் இந்த இறைவனுக்கு ஆலம்பாடி என்ற சிற்றூரை தானமாக அளித்த கி.பி ஆறாம் நூற்றாண்டு கல்வெட்டே பழமையானதாக உள்ளதால் இக்கோயில் ஆறாம் நூற்றாண்டுக்கு முற்பட்டக் கோயிலாகும். இதுவே தரும்புரி மாவட்டத்தில் தற்போது உள்ள கோயில்களில் பழமையானது ஆகும்.
தலபுராணம்
தீர்த்தகிரிப் புராணம் கி.பி 16 ஆம் நூற்றாண்டில் சைவ எல்லப்ப நாவலர் என்பவரால் எழுதப்பட்டது.
தீர்த்தங்கள்
தீர்த்த மலையில் இராம தீர்த்தம், அகத்திய தீர்த்தம், அக்கினி தீர்த்தம், குமார தீர்த்தம், கௌரி தீர்த்தம் ஆகிய ஐந்து தீர்த்தங்கள் உள்ளன. இதில் இராம தீர்த்தம் ஒரு பாறையின் உச்சியில் இருந்து எப்போதும் கொட்டிக் கொண்டிருக்கும் கோடைக் காலத்திலும் இந்த தீர்த்தம் கொட்டுவது நின்றதில்லை என்பது இதன் சிறப்பு.
தாலமி பேரரசு
தாலமைக் பேரரசு (Ptolemaic Kingdom) (Πτολεμαϊκὴ βασιλεία, Ptolemaïkḕ Basileía) (ஆட்சிக் காலம்:கி மு 305 – கி மு 30) அலெக்சாண்டரின் இறப்புக்கு பின்னர், ஹெலனிய காலத்தில் அவரது படைத்தலைவர்கள் கிரேக்கப் பேரரசை, ஐந்தாக பிரித்துக் கொண்டு ஆண்டனர். கி மு 305இல் கிரேக்கப் படைத்தலைவரும், எகிப்தின் ஆளுநருமான முதலாம்  தாலமி சோத்தர் எகிப்தில் தாலமைக் பேரரசை நிறுவினார். பண்டைய எகிப்து உள்ளடக்கிய மத்தியதரைக் கடலின் கிழக்குப் பகுதி நாடுகளை தாலமைக் பேரரசு ஆண்டது. தாலமைக் பேரரசின் தலைநகரம் அலெக்சாந்திரியா நகரம் ஆகும். இப்பேரரசின் இறுதி மன்னர் சிசேரியனை கிமு 30-இல் உரோமைப் பேரரசின் படைத்தலைவர் அகஸ்ட்டஸ் கொன்றதால், எகிப்தில் தாலமிப் பேரரசின் ஆட்சி முடிவுற்றது. எகிப்து, உரோமைப் பேரரசின் மாகாணம் ஆனாது.
இப்பேரரசு ஏழாம் கிளியோபாட்ரா காலத்தில், எகிப்தை ஆண்ட கிளியோபாட்ராவி மகன் சிசேரியன் ஆட்சிக் காலத்தில், உரோமானிய படைத்தலைவர் அகஸ்ட்டஸ் படையெடுப்பால் கி மு 30-இல் முடிவுற்றது. அப்போது எகிப்தை ஆட்சி பீடமாகக் கொண்ட ஹெலனிய கால தாலமைக் பேரரசின் காலத்தில் எகிப்து மற்றும் கிரேக்கத்தின் வரலாறுகள் நன்கு காகிதங்களில் எழுதப்பட்ட எழுத்துகள் மூலம்  நன்கு ஆவணப்படுத்தப்பட்டுள்ளதை எகிப்தில் கண்டெடுக்கப்பட்டுள்ளது.
வரலாறு
பாபிலோனில் கி மு 323இல் அலெக்சாண்டர் மறைந்த போது அவரது படைத்தலைவர்களுக்குள் கிரேக்கப் பேரரசை யார் ஆள்வது என்ற பிணக்கு (தியாடோச்சி-Diadochi) ஏற்பட்டது. துவக்கத்தில் அலெக்சாண்டரின் சிறு வயது குழந்தையான நான்காம் அலெக்சாண்டரின் பிரதிநிதியாக கிரேக்கப் பேரரசை பெர்டிக்காஸ் (Perdiccas) என்பவர் வழிநடத்தினார்.
கிரேக்கப் பேரரசின் எகிப்தின் ஆளுநராக முதலாம் தாலமி சோத்தர் கி மு 323இல் நியமிக்கப்பட்டார். ஹெலனிய காலத்தில், கிரேக்கப் பேரரசை அதன் படைத்தலைவர்களும் ஆளுநர்களும் பிரித்து கொண்டதால் கிரேக்கப் பேரரசு சிதறியது. முதலாம் தாலமி சோத்தர் கிரேக்கப் பேரரசின் எகிப்து பகுதிகளுக்கு தனி உரிமையுடன் மன்னராக முடிசூட்டிக் கொண்டார். அவரது தாலமைக் வம்சம் எகிப்தை ஏறத்தாழ 300 ஆண்டுகள் ஆண்டது.
பண்டைய எகிப்திய பண்பாட்டு, நாகரீகம் மற்றும் பழக்க வழக்கங்களைப் பின்பற்றிய தாலமைக் வம்சத்தின் மன்னர்கள் தங்களை பார்வோன் எனும் அடைமொழியுடனும், இளவரசர்கள் தாலமி என்ற அடைமொழியுடனும்; இளவரசிகள் கிளியோபாட்ரா, அர்சினொ மற்றும் பெரிநைஸ் போன்ற அடைமொழிகளுடனும் அழைக்கப்பட்டனர்.
ரோமானியர்களின் ஆட்சி
கிளியோபாட்ராவின் இறப்பிற்குப் பின் கி மு 30இல் எகிப்தை வெற்றி கொண்ட உரோமைப் பேரரசு, எகிப்தை உரோமைப் பேரரசின் மாகாணமாக இணைத்துக் கொண்டனர்.
மேல் வாசிப்பிறகு
பண்டைய எகிப்து பகுப்பு:பண்டைய எகிப்திய இராச்சியங்கள் பகுப்பு:தாலமி வம்சம் பகுப்பு:கிரேக்க வரலாறு பகுப்பு:எலனியக் காலம் பகுப்பு:எகிப்தின் வரலாறு பகுப்பு:ஆபிரிக்காவின் முன்னாள் நாடுகள் பகுப்பு:பண்டைய எகிப்திய அரசமரபுகள் பகுப்பு:பண்டைய கிரேக்கத்தில் பேரரசுவாதம்
இரத்தினகிரி தாலுகா
இரததினகிரி தாலுகா, (Ratnagiri taluka) இந்தியாவின் மகாராட்டிரா மாநிலத்தின் கொங்கண் மண்டலத்தில், அரபுக் கடலை ஒட்டி அமைந்த இரத்தினகிரி மாவட்டத்தின் 9 தாலுகாக்களில் ஒன்றாகும். இதன் நிர்வாகத் தலைமையிடம் ரத்னகிரி நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1 நகராட்சி மன்றம், 4 கணக்கெடுப்பில் உள்ள ஊர்களும்   மற்றும் 196 வருவாய் கிராமங்களைக்  கொண்டது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 941.28 சதுர கிலோ மீட்டர் பரப்பளவும், 74,137   குடும்பங்களைக் கொண்ட  இத்தாலுகாவின் மொத்த மக்கள் தொகை  3,19,449  ஆகும். மக்கள் தொகையில் ஆண்கள் 1,55,575   மற்றும்  1,63,874  பெண்கள் ஆக உள்ளனர். பாலின விகிதம் 1000 ஆண்களுக்கு 1053 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 31099 - 9.74%  ஆகும். சராசரி எழுத்தறிவு 78.59%   ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே  4.34%   மற்றும்  0.38%   ஆகவுள்ளனர். இதன் மக்கள் தொகையில் இந்துக்கள் 77.25%, இசுலாமியர்கள் 16.39%, பௌத்தர்கள் 5.77%, சமணர்கள் 0.27%, கிறித்துவர்கள்  0.23% மற்றும் பிறர்  0.10% ஆக உள்ளனர். 941.28 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 339 பேர் வீதம் வாழ்கின்றனர்.
வெளி இணைப்புகள்
பகுப்பு:ரத்னகிரி மாவட்டம்
முலுக் கொலை வழக்கு
முலுக் கொலை வழக்கு (Muluk murder case) 1987 ஆம் ஆண்டு நவம்பர் மாதம் 19 ஆம் தேதியன்று இந்திய மாநிலமான மேற்கு வங்காளத்தில் உள்ள பிர்பூம் மாவட்டத்தில் இடம்பெற்றுள்ள  போல்பூரில் உள்ள முலுக்கில் இந்தியப் பொதுவுடமைக் கட்சி (மார்க்சிஸ்ட்)) செயற்பாட்டாளர்களால் நான்கு இந்தியப் பொதுவுடமைக் கட்சி (மார்க்சியம்-லெனினியம்) செயற்பாட்டாளர்கள் வெட்டிக் கொல்லப்பட்ட சம்பவத்தைக் குறிப்பிடுகிறது
அன்றைய தினம் காலை அந்த கிராமத்தின் வழியாக சென்ற மார்க்சியப் பிரிவு இந்தியப் பொதுவுடமைக் கட்சி ஊர்வலம் வயலில் இருந்த நான்கு நக்சலைட் டு விவசாயத் தொழிலாளர்களை தாக்கியது. அந்த கும்பல் அவர்களை தடியால் அடித்து கொன்றது. சேக்கு சியாவுதீன், சேக்கு மன்னன், சுதிர் கோசு மற்றும் நிர்மல் கோசு ஆகியோர் கொல்லப்பட்டவர்களில் அடங்குவர். மார்க்சியம்-லெனினிய பிரிவைச் சார்ந்த இந்தியப் பொதுவுடமைக் கட்சிப் பிரிவின் ஆதரவாளர்களாக இவர்கள் அடையாளம் காணப்பட்டனர்.
31.3. 2009 ஆம் ஆண்டு கொலை வழக்கில் தொடர்புடைய 46 இந்தியப் பொதுவுடமைக் கட்சி மார்க்சியப் பிரிவு கட்சிக்காரர்களுக்கு பிர்பூமின் மாவட்ட நீதிபதி தீபக் சாக ரே ஆயுள் தண்டனை விதித்தார். இந்தியப் பொதுவுடமைக் கட்சி (மார்க்சியம்) உறுப்பினர்களான அக்தர் சேக், முலுக் கிராம பஞ்சாயத்தின் அப்போதைய இந்தியப் பொதுவுடமைக் கட்சி உறுப்பினர் உபபிரதான், அப்போதைய  பஞ்சாயத்து சமிதி உறுப்பினர் ரூசன் அலி,  கிராம பஞ்சாயத்து உறுப்பினர் மிசுதிரி முர்மு மற்றும் சஃபியுல், கிளைக் குழுச் செயலர் ரகுமான் ஆகியோர் தண்டனை பெற்றவர்களில் அடங்குவர். இவர்களைத் தவிர, இரண்டு தொடக்கப் பள்ளி ஆசிரியர்கள், மாநில மின்சார வாரிய ஊழியர் மற்றும் என்விஎஃப் ஊழியர் ஒருவரும் தண்டனை பெற்றவர்களில் அடங்குவர். இந்த வழக்கில் 56 குற்றப்பத்திரிகை தாக்கல் செய்யப்பட்டவர்களில் 10 பேர் இறந்துவிட்டனர். இந்திய தண்டனைச் சட்டம் 302, 307 மற்றும் 149 ஆகிய பிரிவுகளின் கீழ் குற்றவாளிகள் குற்றவாளிகள் என நிரூபிக்கப்பட்டனர். அவர்களுக்கு  தலா ரூ. 5,000 அபராதமும் விதிக்கப்பட்டது.
மேற்கோள்கள்
பகுப்பு:மேற்கு வங்காளம் பகுப்பு:1987 நிகழ்வுகள்
ரந்தாவ் பாஞ்சாங்
ரந்தாவ் பாஞ்சாங், (மலாய்: Rantau Panjang; ஆங்கிலம்: Rantau Panjang; தாய்: รันเตาปันจัง; ஜாவி: رنتاو ڤنجڠ‎) என்பது மலேசியா, கிளாந்தான் மாநிலத்தில், பாசிர் மாஸ்  மாவட்டத்தில் (Pasir Mas District) அமைந்துள்ள நகரம். மாநிலத் தலைநகர் கோத்தா பாருவில் இருந்து 39 கி.மீ. தொலைவில் அமைந்துள்ளது.
மலேசியா - தாய்லாந்து எல்லைக்கு அருகில் அமைந்துள்ள ரந்தாவ் பஞ்சாங் நகரின் வடக்குப் பகுதியில் கோலோக் ஆறு ஓடுகிறது. இந்தக் கோலோக் ஆறுதான் தாய்லாந்து; மலேசியா நாடுகளின் எல்லையாகவும் அமைகின்றது.
பொது
இந்த நகரம் பல்வேறு வகையான விற்பனை பொருட்கள் மற்றும் நினைவு பரிசுப் பொருள்களுக்குப் பிரபலமானது. மலேசியாவின் தாய்லாந்து எல்லைத் தொடர்பான அரசாங்க அலுவலகங்கள் பெரும்பாலும் இங்குதான் உள்ளன.
எல்லைச் சோதனைகள் பிரிவு; பொருட்கள் கடத்தல் தடுப்பு பிரிவு; அரச சுங்கப் பிரிவு; அரசு கலால் துறை; குடிவரவுத் துறை; அரச மலேசியக் காவல்துறை போன்றவை உள்ளன.
ரந்தாவ் பாஞ்சாங்கைச் சுற்றிலும் போதைப்பொருள் கடத்தல்; அரிசி கடத்தல்; சர்க்கரை கடத்தல்; மனிதர்கள் கடத்தல் போன்ற கடத்தல் நிகழ்ச்சிகள் நடைபெறுவதைத் தடுக்க அரசாங்கம் கட்டுப்பாடுகளை அமல்படுத்தி வருகிறது. ரந்தாவ் பாஞ்சாங் சுங்க வரி இல்லாத ஒரு பகுதி. அதனால் பொதுமக்கள் அதிகமாக இங்கு வருகின்றனர்.
நிர்வாகப் பிரிவுகள்
ரந்தாவ் பாஞ்சாங் நிர்வாக மன்றத்தில் 7 முக்கிம்கள் உள்ளன.
வெளி இணைப்புகள்
பகுப்பு:மலேசிய நகரங்கள் பகுப்பு:கிளாந்தான்
சென்சூ 6
சென்சூ 6 அல்லது சென்சௌ 6 ( Shenzhou 6 ) என்பது, அக்டோபர் 12, 2005 அன்று 01:00க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்ட விண்வெளிக்கலமாகும். இது சீனாவின் இரண்டாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்லாத விண்கலங்கள். இக்கலத்தில் ஃபெய் ஜூன்லொங்இ நியே ஹாய்ஷெங் முதன்முதலாக இருவராக சென்றனர். பூமியை 4 நாட்கள் 19 மணி நேரம் 75 முறை பூமியை வலம் வந்த பின், அக்டோபர் 16, 2005 20:33 உலக நேரத்தின் படி, உள் மங்கோலியாவில் தரை இறங்கியது.
பகுப்பு:சீன விண்வெளித் திட்டங்கள்
லித்துவேனியா
லித்துவேனியா (Lietuva), முறைப்படி லித்துவேனியக் குடியரசு (Lithuanian: Lietuvos Respublika), வடக்கு ஐரோப்பாவில் உள்ள. நாடு. பால்ட்டிக் கடலுக்குத் தென் கிழக்குக் கரையில், வடக்கே லாத்வியாவும், தென்கிழக்கே பெலாரசும், தென்மேற்கே போலந்தும், உருசியாவை சேர்ந்த பிறநாட்டால் சூழப்பட்ட காலினின்கிராடு ஓபுலாஸ்ட்டும் எல்லைகளாக அமைந்த நாடு. லித்துவேனியா மே 1 2004ல் இருந்து ஐரோப்பிய ஒன்றியத்தில் ஒரு நாடு ஆகும். thumb|left|200px|லித்துவேனியாவில் உள்ள ஒரே துறைமுகம்- [[கிளைப்பேடா(Klaipėda), இந்நாட்டின் வணிகம் மற்றும் பொருளியலுக்கு மிகவும் அடிப்படையான துறைகம்.]]
குறிப்புகள்
* பகுப்பு:முன்னாள் சோவியத் ஒன்றிய நாடுகள் பகுப்பு:ஐரோப்பிய நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
கதா அருவி
அருவி
கதா  அருவி 91 மீட்டர் (299 அடி) உயரத்தில் உள்ளது.
குறிப்புகள்
பகுப்பு:மத்தியப் பிரதேசம் புவியியல் தொடர்பான குறுங்கட்டுரைகள்
தாமஸ் பிரெட்
தாமஸ் பிரெட் (Thomas Brett, பிறப்பு: 1747, இறப்பு: திசம்பர் 31 1809), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 முதல்தர துடுப்பாட்டப் போட்டிகளில் கலந்து கொண்டுள்ளார். 1772-1778 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தாமஸ் பிரெட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1747 பிறப்புகள் பகுப்பு:1809 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
வீ. ரேவதி
வரலாறு
வீ. ரேவதியின் சொந்த ஊர் மதுரை அருகே உள்ள சக்கிமங்கலம் ஆகும். வீரமணி, இராணி தம்பத்தியருக்கு இவர் மகளாகப் பிறந்தார். நான்காம் வகுப்பு படிக்கும்போது இவரது தந்தை வீரமணி இறந்து விட்டார். 5-ஆம் வகுப்பு படிக்கும்போது தாயை பறி கொடுத்தார். இவரும், இவரது தங்கையும் பாட்டி அரவணைப்பில் வளர்ந்து வந்தனர். இவர் 12-ம் வகுப்பு படிக்கும்போது மண்டல அளவிலான விளையாட்டு போட்டிகளில் கலந்து கொண்டார். கண்ணன் என்ற தடகள பயிற்சியாளர் உதவியுடன் ரேவதி மாநில அளவில் மட்டுமின்றி தேசிய அளவிலும் விருதுகள் மற்றும் பதக்கங்களை வென்றுள்ளார். இதனால் இவருக்கு தென்னக இரயில்வேயில் பயணச்சீட்டு பரிசோதகர் வேலை கிடைத்தது.
2014-15- ஆம் ஆண்டு காலத்தில் மதுரையில் நடைபெற்ற மண்டல அளவிலான போட்டியில் ரேவதி வீரமணி வெறும் கால்களுடன் ஓடத்தொடங்கினார். போட்டியில் ரேவதி வெற்றி பெறவில்லை. எனினும் தமிழ்நாடு விளையாட்டு மேம்பாட்டு ஆணையத்தின் கவனத்தை ஈர்த்தார்.
கோவையில் 2016 ஆம் ஆண்டு நடைபெற்ற தேசிய இளையோர் வெற்றியாளர் கோப்பை போட்டியில் ரேவதி 100 மீட்டர், 200 மீட்டர், 4X100 மீட்டர் தொடர் ஓட்டம் ஆகியவற்றில் தங்கம் வென்றார். 2019 ஆம் ஆண்டு வரை கண்ணனிடம் பயிற்சி பெற்ற இவர் பின்னர் பாட்டியாலாவில் உள்ள தேசிய பயிற்சி முகாமிற்கு தேர்வானார். அங்கு பயிற்சியாளர் கலினா புகாரினாவின் ஆலோசனையின் பேரில் 400 மீட்டர் ஓட்டபந்தயத்திற்கு மாறி ரேவதி பயிற்சி பெறத் தொடங்கினார். 2019- ஆம் ஆண்டு 200 மீட்டர் ஓட்டத்தில் வெள்ளிப் பதக்கம், 400 மீட்டர் ஓட்டத்தில் தங்கப் பதக்கம் என ரேவதியின் பதக்க வேட்டை தொடர்ந்தது. மாநிலங்களுக்கு இடையே நடைபெற்ற வெற்றியாளர் போட்டியில் ரேவதி 53.71 விநாடிகளில் இலக்கை எட்டி மூன்றாம் இடம் பிடித்தார்.
மேற்கோள்கள்
பகுப்பு:மதுரை மக்கள் பகுப்பு:மதுரை மாவட்ட நபர்கள் பகுப்பு:இந்திய ஒலிம்பிக் வீரர்கள் பகுப்பு:இந்திய ஒலிம்பிக் தடகள வீரர்கள் பகுப்பு:இந்தியப் பெண் தடகள வீரர்கள் பகுப்பு:வாழும் நபர்கள் பகுப்பு:இந்தியப் பெண் குறுந்தொடரோட்ட வீரர்கள் பகுப்பு:தமிழ்நாட்டு விளையாட்டு வீராங்கனைகள் பகுப்பு:தமிழக ஓட்டப்பந்தய வீரர்கள்
பறவை நோக்கல்
பறவை நோக்குதல் என்பது மக்கள் வசிக்கும் பகுதிகளில் உள்ள குளம், குட்டை, ஏரி போன்ற நீர் நிலைகளில் காணப்படும் பறவைகளை கவனித்து பார்த்து, ஒலிகளைக் கேட்டு கற்றுக்கொள்ளுதல் மற்றும் அவற்றின் வாழிடங்களையும் உணவுமுறைகளையும் அறியும் ஒரு பொழுதுபோக்கு அம்சம். இருகண் நோக்கி, குறிப்பேடு, பறவைகள் பற்றிய அறிமுகக் கையேடுகளுடன் பறவைகளின் வாழிடம் அல்லது பறவைகள் சரணாலயம் சென்று பறவைகளை உற்று நோக்கி அறிவது‌ பறவை நோக்குதல்.
பறவை நோக்குதல் நெறிமுறைகள்
பறவை நோக்குதலுக்கு செல்ல வேண்டியவர்கள் கவனத்தில் கொள்ள வேண்டிய நெறிமுறைகள்:
பறவைகளை இனங்காணுதல்
பறவை நோக்குதலில் ஆர்வம் உடையவர்கள், பறவைகளின் வாழிடத்தைக் கண்டறிந்த பிறகு நோக்குதலுக்காக அதிகாலை நேரங்களில் செல்வதால் இரைதேட சுறுசுறுப்பாய் பறவைகள் இயங்கும். இந்நேரம் சிறந்ததாய் அமையும்.
உடல் மற்றும் சிறகுகள் (Body and Wings) & வண்ண அமைப்பு (Colour Pattern)
ஒரு பறவையைப் பார்க்கும்பொழுது முதலில் அதன் வண்ணம் எவ்விடத்தில் எவ்வாறு அமைதுள்ளது, சிறகின் நிறம் அலகில் தலையின் நிறம், மார்பு, வயிறு போன்றவற்றின் நிறம் என்ன என்பதை முதலில் கவனிக்க வேண்டும்.
அளவு மற்றும் வடிவம் (Size and Shape)
தெரிந்த பறவையை வைத்து இதனை முடிவு செய்யலாம். காக்கையை விட பெரியது, சிட்டுக்குருவியை விட பெரியது என்பது போன்று அடையாளம் காணுதல்.
அலகின் அமைப்பு (Beak / Bill Structure)
thumb|500px|பல்வேறு உணவுப் பழக்கவழக்கங்களுக்கு ஏற்ற அலகுகள் ஒவ்வொரு பறவைக்கும் அதன் வாழ்க்கை முறைக்கும் உணவு முறைக்கும் ஏற்ற வகையில் அதன் அலகு அமைந்திருக்கும்.
பறவைநோக்குதல் குறிப்பு
ஒரு புதிய பறவையைக் காணும்போது மேலே கூறிய ஐந்து கருதுகோள்களையும் நினைவில் கொண்டு தேதி, நேரம், பார்த்த இடம் ஆகியவற்றுடன் ஒரு சிறிய குறிப்பை எடுத்துக்கொள்வது புகைப்படம், இணையம் மற்றும் பறவைகள் பற்றிய புத்தகத்துடன் மேலும் பல தகவல்களை அப்பறவைகளைப் பற்றி குறிப்பெடுப்பது.
மேற்கோள்கள்
பகுப்பு:பறவையியல் பகுப்பு:பொழுதுபோக்கு பகுப்பு:உயிரின வகைப்பாட்டியல் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
சென்சௌ 7
சென்சௌ 7 செப்டம்பர் 25, 2008, அன்று 21:10க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்டது. இது இரண்டாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்லாத விண்கலங்கள். இக்கலத்தில் ஜாய் ஜிகாங், லியு போமிங், ஜிங் ஹாய்பெங் மூவர் பயணம் செய்தார்கள். அதில் ஜாய் ஜிகாங் சீனர்களாலேயே செய்யப்பட்ட விண்வெளி உடையை அணிந்து கொண்டு, 22 நிமிடங்கள் விண்வெளியில் நடை பயின்று, விண்வெளியில் நடந்த முதல் சீனர் என்ற பெயர் பெற்றார்.
இருந்த மூன்று நாள்களில் பலவித ஆய்வுகள் மேற்கொள்ளப்பட்டன.
பூமியை வலம் வந்த பின், செப்டம்பர் 28, 2008 17:37 உலக நேரத்தின் படி, உள் மங்கோலியாவில் தரை இறங்கியது.
பகுப்பு:சீன விண்வெளித் திட்டங்கள்
தேசிய விண்வெளி வீரர் நாள்
தேசிய விண்வெளி வீரர் நாள் (National Astronaut Day) அமெரிக்க விண்வெளி வீரர் ஆலன் செப்பர்டு இயக்கிய முதல் அமெரிக்க மனித விண்வெளிப் பயணத்தை நினைவுகூருகிறது. பிரீடம் 7 விண்கலத்தில் 15 நிமிட சுற்றுப் பயணத்தின் போது செப்பர்டு விண்வெளியில் அதிகபட்சமாக 116 மைல்கள் (187 கிலோமீட்டர்) உயரத்தை அடைந்தார். 1961 ஆம் ஆண்டு மே மாதம் 5 ஆம் நாளன்று அமெரிக்காவின் மனித விண்வெளிப்பயணம் தொடங்கிய நாள் என்பதால் அமெரிக்கா இந்நாளை தேசிய விண்வெளி வீரர் நாளாக அனுசரிக்கிறது. 2017 ஆம் ஆண்டு தொடங்கி ஒவ்வோர் ஆண்டும் மே மாதம் 5 ஆம் தேதி இந்நாள் அங்கு அனுசரிக்கப்பட்டு வருகிறது.
விண்ணோடி அல்லது விண்வெளி வீரர் என்பவர் மனித விண்வெளிப்பறப்புக்கு தேர்ச்சி பெற்றவராக இருப்பார். இவரால் விண்கலம் ஒன்றை ஓட்டவும், வழிநடத்தவும் அல்லது விண்கலத்தில் இருந்து சேவை செய்ய திறன் பெற்றவராகவும் இருப்பார்.
மூன்று நாட்களுக்கு முன்பே பறக்க இருந்த செப்பர்டின் பயணத் திட்டம் சாதகமற்ற வானிலை காரணமாக ரத்து செய்யப்பட்டது. பிரீடம் 7 விண்கலத்தில் செப்பர்டு காலை 5:15 மணிக்கு ஏறினார். மேலும் தாமதங்கள் மற்றும் பழுதுபார்ப்புகளுக்குப் பிறகு நான்கு மணி நேரம் கழிந்த பின்னரே செப்பர்டு இறுதியாக விண்வெளிக்கு அனுப்பப்பட்டார். விண்கலம் 15 நிமிடங்கள் 22 வினாடிகள் விண்ணில் வலம் வந்தது.
மேற்கோள்கள்
பகுப்பு:மே சிறப்பு நாட்கள் பகுப்பு:ஐக்கிய அமெரிக்காவின் சிறப்பு நாட்கள்
கார்பன் கிரகம்
கார்பன் கிரகம் (Carbon planet) என்பது கருத்தியல் நிலையில் உள்ள ஒரு கோளாகும். இக்கோளில் ஆக்சிசனை (அணு எண்=8) விட கார்பன் (அணு எண்=6) அதிகமாக இருக்கும். பிரபஞ்சத்தில் காணப்படும் தனிமங்களின் நிறையளவில் கார்பன் நான்காவது இடத்தைப் பிடித்துள்ளது. ஐதரசன், ஈலியம், ஆக்சிசன் என்பவை முறையே முதல் மூன்று இடங்களைப் பிடித்த தனிமங்களாகும்.